Tan a oa bet e sal liezimplij Pouldreuzig, er Vro-Vigoudenn, abalamour d’ur sigaretenn damlazhet, he doa kadarnaet prokolorez ar Republik Kemper dec’h. Lakaet e vije bet an tan er savadur, evit doare, gant unan eus ar vicherourien a oa bet oc’h ober labourioù didreuziñ eno en deiz-se. Stlapet en dije beg e sigaretenn en ur sac’had lastez. Goude se he doa tarzhet ur voutailhad c’haz a oa war al lec’h, ar pezh en dije lakaet an tan da greskiñ da vat. Sevel a ra ar gwastoù etre 750.000 ha 900.000 euro.